מרכז לוחמת הספקטרום

מרכז לוחמת הספקטרום (המכונה לו"ס או יחידת הלוחמה האלקטרונית) היא יחידה טקטית-טכנולוגית מובחרת באגף התקשוב וההגנה בסב"ר הנמצאת תחת חטיבת הספקטרום וההגנה בסב"ר. היחידה משלבת גם תפקידי לחימה.

המרכז האחראי על שיבוש מערכות הקשר והתקשורת של האויב כאשר בכלל זה הוא עוסק בשיבוש שידורי רדיו וטלוויזיה, שירותים סלולריים ועוד. עיקר פעילות המערך היא התקפית, אך בין עיסוקיו מערך הלוחמה האלקטרונית פועל גם להגנה על מערכות התקשורת הצבאיות. היחידה פועלת באוויר, בים וביבשה וזמינה להיות מוקפצת לכל מקום בארץ.

אחת הפעולות הזכורות שביצע המרכז היא במבצע "עמוד ענן", בה השתלטו על תחנת שידור הרדיו של חמאס והג׳יהאד האיסלמי ושידרו לתושבי הרצועה כתוביות בערבית - 'חמאס משחק באש ומהמר על גורלכם. צבא ההגנה לישראל מתקדם לעבר השלב השני של המבצע. למען ביטחונכם, התרחקו מתשתיות חמאס ומאנשיו'. מפקד מרכז לוחמת הספקטרום הוא קצין בדרגת אלוף-משנה.

גדוד פסגות 5114 
גדוד "פסגות" 5114 הוא הגדוד המבצעי של מרכז לוחמת הספקטרום, המסייע במשימות הגנה במרחב הספקטרלי, פועל לשיבוש מערכות אויב, בהגנת השמים בתווך הספקטרלי, ומייצר חופש פעולה במשימות ההתקפה וההגנה. מטרת הגדוד המוגדרת היא לשבש את הפיקוד והשליטה של האויב על השטח, להשתלט על אמצעי המדיה שלו (רדיו, טלוויזיה) ולהשתיל בתוכם את המסרים מיועדים כדי לפגוע במורל האויב.

גדוד פסגות הוא ותיק בחיל התקשוב, אך בעשור האחרון הוטלו עליו משימות הגנה והתקפה בממד לחימת הספקטרום, בעקבות הגדרת תחום הספקטרום כמאמץ צה"לי ותווך מרכזי בפעילות הצבא הוכפף הגדוד למרכז לוחמת הספקטרום בחטיבת ההגנה.

גדוד פסגות מיומן לבצע הגנה והתקפה. הפלוגות מצויות בכל הפיקודים המרחביים, ויש פעילות ספקטרום ול"א גם עם זרועות האוויר והים. מדובר בגדוד סדיר, המונה מאות חיילות וחיילים העוברים מסלול הכשרה ארוך ומורכב. בגדוד שלושה מקצועות: לוחם ל"א, טכנאי ל"א וחוקר ספקטרום.

מפקד הגדוד הוא קצין בדרגת סגן-אלוף. מפקד הגדוד הנוכחי הוא סא"ל א'.

הכשרה 
גדוד הל"א משלב גברים ונשים יחד לאורך כל השירות, המסלול כולל טירונות המכשיר את לוחמי היחידה כרובאי 03, כאשר לאחר מכן הם עוברים קורס מקצועי, ייחודי ומאתגר שאורכו כ-5 חודשים שמכין אותם לשאר השירות המבצעי.

בהכשרה לומדים לוחמי היחידה על כל המערכות הקיימות במערך, ניווטים, שבועות קליעה ושטח, תרגילים ותרחישי אמת שונים.

בסיום ההכשרה הלוחמים משתבצים באחת מהפלוגות המבצעיות של הגדוד, למתאימים יש אפשרות לצאת לקורס הדרכה, שבסופו תוכלו להכשיר את דור ההמשך.

קישורים חיצוניים

הערות שוליים 

אגף התקשוב
לוחמה אלקטרונית